Birbelüzgəcli şimal terpuqu

Birbelüzgəcli şimal terpuqu () — Terpuqkimilər (Hexagrammidae) fəsiləsinə daxil olsn balıq növü. Sakit okeanda yayılmışdır. Balıqçılık sənayesi üçün qiymətli balıq növüdür.

 Areal 
Sakit okeanın şimalında yayılmışlar. Onlar Kuril adaları sahil sularından başlayaraq Kamçatka yarımadası sahillərinə, Berinq dənizinə qədər yayılırlar. Onlara həmçinin Yapon dənizinin şimalı, Oxot dənizi və Komandor adaları sahilləri belə müşahidə edilirlər. Amerika sahillərində isə Alyaska körfəzi, Aleut adaları və Kaliforniya sahillərində müşahidə edilirlər.

 Təsviri 
Maksimal uzunluğu 56,5 sm, çəkisi isə 2 kq təşkil edir. Maksimal ömür müddəti 15 ildir. Bir ədəd bel üzgəcinə sahibdir.

 Çoxalması 
Erkəklər 4–5, dişilər isə 5 yaşında yetkinləşir. Kürütökmə yerindən və mövsümdən asılı olaraq dəyişir: iyun-sentyabr Kamçatka və Şimali Kuril adaları, may-avqust Komandor və Aleut adaları, noyabr Alyaska körfəzi. Dişilər 5–120 min kürü tökə bilir. Kürünü 20 m dərinlikdə qoyur. Erkək kürüləri 30—-45 gün qoruyur.

 Qidalanması 
Cavan və yetkin fərdlər planktonlarla qidalanırlar. Qidasına kürülər də daxildir. İri fərdlər mintayları (Theragra chalcogramma) belə yeyə bilirlər.

 Sənayesi 
Sənaye əhəmiyyətli ovu ABŞ və Rusiya tərəfindən həyata keçirilir. ABŞ ərazisində 1996-cı ildə 88 min ton balıq ovlsnmışdır.

 İstinadlar 

 Xarici keçidlər 

Kateqoriya:Sənaye balığı
Kateqoriya:1810-cu ildə təsvir edilən balıqlar